Изохора процесси

Изохора процесси - туруктуу көлөмдөгү физикалык системада өтүүчү термодинамикалык процесс. Ал термодинамикалык абал диаграммасында изохора сызыгы менен көрсөтүлөт. Газда жана суюктукта изохора процессин ишке ашыруу үчүн алар көлөмү өзгөрбөгөн жылчыксыз идишке жайгаштырылат. Термодинамиканын 1-закону (Q=AU+PAV) боюнча изохора процессинде механикалык жумуш аткарылбайт (жумуш А= pAV; V=const; AV=0). Ички энергия Аинун өзгөрүшү жалгыз гана жылуулукту (AQ) жутуу же чыгаруу менен коштолот. Газдын (суюктуктун) температурасы өзгөрсө, анын басымы да өзгөрөт (Шарль закону). Реалдуу газ үчүн Шарль закону аткарылбайт, себеби газга берилген жылуулуктун бир бөлүгү бөлүкчөлөрдүн өз ара аракеттешүү энергиясын жогорулатуу үчүн жумшалат. Катуу нерседе изохора процессин ишке ашыруу техникалык жактан татаал, себеби алар өтө аз кысылат жана кеңейет. 
Категория:Физика
 Колдонулган адабияттар 
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5